**Gensidig elevrespons (”kritiske venner”)**

Det er godt, hvis eleverne kan lære at give hinanden respons på det skriftlige arbejde, som en træning i at arbejde i studiegrupper. Det kan dog selvsagt være svært at give kritik af en klassekammerats skriftlige arbejde uden at støde vedkommende.

 Derfor kan der være brug for nogle rammer for, hvordan responsen skal gennemføres, så alle parter er klar over, at ”vi går efter bolden, og ikke manden!”

Man kan eksempelvis afgrænse, hvilket område der skal gives respons på. Man kan også give eleverne hjælp til, hvordan de kan formulere responsen (”Er det rigtigt forstået at…”, ”Kan vi ikke få mere at vide om…”), eller man kan tage udgangspunkt i følgende *grundregler for respons*[[1]](#footnote-1):

Responsgiver:

- Begynd med positive kommentarer og vær konkret: ”Jeg synes, at det der er godt, fordi…”

- Formuler din eventuelle kritik som spørgsmål: ”Hvorfor har du udeladt kildehenvisninger?”

Responsmodtager:

- Sig, hvad du vil have respons på

- Ti stille og lyt!

- Husk, at det er din tekst. Du afgør, hvad du vil bruge af responsen.

V*isuel elevrespons*:

En anden måde at arbejde med elevrespons på kunne være, at man lader elever udføre forsøg baseret på hinandens forsøgsrapporter[[2]](#footnote-2).

1. Krogh, Rasmussen og Søgaard: Skrivebogen, 1994 (s. 72ff) [↑](#footnote-ref-1)
2. Krogh (red.): Videnskabsretorik og skrivedidaktik, 2009 (s. 92) [↑](#footnote-ref-2)